|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна Покрајина Војводина**Покрајински секретаријат за образовање, прописе, управу и националне мањине – националне заједнице**Булевар Михајла Пупина 16, 21000 Нови СадТ : +381 21 487 4876, 487 4268; 487 4241;F: +381 21 487 46 14 Ounz@vojvodinа.gov.rs |
|  | БРОЈ:128-451-1031/2020-01 | ДАТУМ: 20.2.2020. године |

На основу члана 3. Правилника o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање модернизације инфраструктуре установа основног и средњег образовања и васпитања и ученичког стандарда на територији АП Војводине („Службени лист АПВ”, број 4/17) и члана 3. Правилника o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање модернизације инфраструктуре предшколских установа на територији АП Војводине („Службени лист АПВ”, бр. 14/17) и Решења покрајинског секретара за образовање, прописе, управу и националне мањине – националне заједнице број: 128-031-241/2016-1 од 28. 11. 2018. године, а у вези с Покрајинском скупштинском одлуком о буџету Аутономне покрајине Војводине за 2020. годину („Службени лист АПВ”, бр. 54/19), Покрајински секретаријат за образовање, прописе, управу и националне мањине ‒ националне заједнице (у даљем тексту: Секретаријат) расписује

**КОНКУРС**

**ЗА ФИНАНСИРАЊЕ И СУФИНАНСИРАЊЕ НАБАВКЕ ОПРЕМЕ УСТАНОВА ОСНОВНОГ И СРЕДЊЕГ ОБРАЗОВАЊA И ВАСПИТАЊА, УЧЕНИЧКОГ СТАНДАРДА И ПРЕДШКОЛСКИХ УСТАНОВА НА ТЕРИТОРИЈИ AУТОНОМНЕ ПОКРАЈИНЕ ВОЈВОДИНЕ ЗА 2020. ГОДИНУ**

Конкурс се расписује на износ средстава обезбеђених Покрајинском скупштинском одлуком о буџету Аутономне покрајине Војводине за 2020. годину („Службени лист АПВ”, бр. 54/19), и то за финансирање и суфинансирање набавке опреме установа основног и средњег образовања и васпитања, ученичког стандарда и предшколских установа на територији Аутономне покрајине Војводине у укупном износу од **70.000.000,00 динара**, (на нивоу основног образовања и васпитања **44.800.000,00** **динара,** на нивоу средњег образовања и васпитања **16.100.000,00** **динара**, за установе ученичког стандарда **3.700.000,00** **динара** и за предшколске установе **5.400.000,00 динара**).

Набавка опреме се односи на опрему за образовање, опрема за безбедност, рачунарска опрема, опрема за физичко васпитање, опрема за ликовну уметност, опрема за музичку културу, опрема за смештај/намештај, кухињска опрема и остало).

Реализација финансијских обавеза вршиће се у складу са ликвидним могућностима буџета Аутономне покрајине Војводине за 2020. годину.

**УСЛОВИ КОНКУРСА**

*1. Подносиоци пријаве*

Подносиоци пријаве су:

- школе за основно образовање и васпитање, школе за средње образовање и васпитање и установе ученичког стандарда на територији Аутономне покрајине Војводине чији je оснивач Република Србија, АП Војводина или јединицa локалне самоуправе;

- **јединице локалне самоуправе (искључиво за потребе предшколских установа) на територији АП Војводине.**

*2. Критеријуми расподеле средстава*

Критеријуми расподеле средстава по Правилнику o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање модернизације инфраструктуре установа основног и средњег образовања и васпитања и ученичког стандарда на територији АП Војводине и по Правилнику o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање модернизације инфраструктуре предшколских установа на територији АП Војводине су:

1. значај реализације пројекта када је реч о безбедности ученика, наставника односно деце, васпитача и запослених који користе објекте,
2. значај реализације пројекта у односу на обезбеђивање квалитетних услова за боравак и извођење васпитно-образовног рада,
3. финансијска оправданост пројекта,
4. одрживост пројекта,
5. локални односно регионални значај пројекта,
6. активности које су предузете у циљу реализације пројекта,
7. обезбеђени извори средстава за реализацију пројекта .

У случају подношења пријаве са суфинансирањем радова, средства обезбеђена на име учешћа установе могу бити сопствена, из донација и из буџета свих нивоа власти.

Након доделе средстава по Конкурсу, Корисник је дужан да приликом набавке опреме поступа у складу са одредбама Закона о јавним набавкама (''Службени гласник РС '', број 124/12, 14/15 и 68/2015).

**НАЧИН ПОДНОШЕЊА ЗАХТЕВА**

Захтеви за доделу средстава подносе се на јединственом конкурсном обрасцу Секретаријата (једна установа/јединица локалне самоуправе подноси само један конкурсни образац). Комплетна конкурсна документација може се преузети од **20. фебруара 2020. године** на web адреси Секретаријата [**www.puma.vojvodina.gov.rs**](http://www.puma.vojvodina.gov.rs)

Захтеви се достављају путем поште на адресу: Покрајински секретаријат за образовање, прописе, управу и националне мањине - националне заједнице са назнаком ''За конкурс – за финансирање и суфинансирање набавке опреме установа основног, средњег образовања и васпитања, ученичког стандарда и предшколских установа на територији Aутономне покрајине Војводине за 2020. годину, Булевар Михајла Пупина 16, 21000 Нови Сад, или се подносе лично, предајом писарници покрајинских органа управе у Новом Саду (у приземљу зграде Покрајинске владе).

Уз пријаву на конкурс, подноси се:

1. невезана понуда - предрачун за набавку опреме.
2. у случају суфинансирања доставити доказ о обезбеђеним средствима за суфинансирање набавке опреме (уговор, решење, извод из буџета јединице локалне самоуправе, финансијског плана установе или слично) заједно са уредно потписаном и печатираном Изјавом одговорног лица установе о учешћу у суфинанирању предметне опреме (Изјаву доставити у слободној форми);

**Рок за подношење пријава на Конкурс је 17. март .2020. године.**

Секретаријат задржава право да од подносиоца захтева, по потреби, затражи додатну документацију и информације, односно да за доделу средстава одреди испуњење потребних услова.

Комисија неће разматрати:

* непотпуне пријаве,
* неблаговремене пријаве (пријаве послате након рока који је означен као последњи дан конкурса),
* недопуштене пријаве (пријаве које су поднела неовлашћена лица и субјекти који нису предвиђени конкурсом),
* пријаве које се не односе на конкурсом предвиђене намене,
* пријаве корисника који у претходном периоду нису оправдали средства додељена из покрајинског буџета кроз финансијске и наративне извештаје.

Резултати Конкурса ће бити објављени на интернет презентацији Секретаријата.

**Заинтересована лица додатне информације у вези са реализацијом Конкурса могу добити у Секретаријату на телефон 021/487 4876, 487 4268 и 487 4241.**

 **П.О. ПОКРАЈИНСКОГ СЕКРЕТАРА**

 **Милан Ковачевић,**

 **заменик покрајинског секретара**